එසේම පින්කමට අවශ්‍ය භික්ෂූන් වහන්සේලා ප්‍රමාණය ගමේ නායක හිමියන්ට දැනුම් දීමෙන් පසුව අවට ගම්වාසීන්ටද බණ ඇසීමට, පෙරහරට හා දානමය කටයුතු සඳහා සහභාගී වන ලෙස ආරාධනය කෙරෙති. ධර්ම දේශනාව සඳහා තොරණ එකක් හෝ දෙකක් බඳින අතර ප්‍රධාන තොරණ ධර්මශාලාව ඉදිරිපිටද, දෙවන තොරණ ඇතුළුවන තැනද ඉදිකරනු ලබයි. මෙම තොරණ ගස් සහිත කෙසෙල් කැන්වලින් හා පොල් ඉතිවලින් සරසන නිසා රඹ තොරණ ලෙස නම් කර ඇත. ඉඩකඩ ධර්ම ශාලාවක් නොමැති පන්සලක වල් ලී වලින් තාවකාලික විශාල ධර්ම ශාලාවක් ඉදිකිරීම ගම්වාසීන්ගේ සිරිතය. තාවකාලික ධර්මශාලාවේ කුලු‍නු සතර මැද ධර්මාසනය ඉදිකරනු ලැබේ. එම කුලු‍නු සතර අසලද කෙසෙල් කැන් හා පොල් ඉතිවලින් සරසනු ලබයි. එම පොල් හා කෙසෙල් කැන් පැරැණි සිරිත් විරිත් අනුව කොටස්වලට බෙදෙන්නේය.
එම කුලුනු සතර සරසන්නේ මොනවාගෙන්ද?
කෙසෙල් කැන් හා පොල් ඉතිවලින්